На основу члана 48. став 1. Закона о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију („Службени гласник РС”, брoj 9/20), члана 15. Уредбe о критеријумима и начину избора стратешког партнера за Пројекат Изградње северне обилазнице око Крагујевца и изградње државног пута I реда од Крагујевца до везе са државним путем IA-A5 (E-761) у Мрчајевцима („Службени гласник РСˮ, број 95/21) и члана 43. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон), на предлог Министарства грађевинарства, саобраћаја и инфраструктуре,

Влада доноси

ОДЛУКУ

о избору стратешког партнера у циљу реализације Пројекта изградње северне обилазнице око Крагујевца

1. За стратешког партнера на реализацији Пројекта изградње северне обилазнице око Крагујевца изабран је конзорцијум који чине „Србијааутопут” д.о.о. Београд, Љубе Чупе бр. 5, Београд и „EURO MOTUS” д.о.о. Београд, Жупана Властимира бр. 6, Београд.

2. Ову одлуку објавити у „Службеном гласнику Републике Србије”, као и на интернет страници Владе.

05 Број: 344-5408/2023

У Београду, 19. јуна 2023. године

В Л А Д А

ПРЕДСЕДНИК

Ана Брнабић, с.р.